Dramadrottning Sjálfstæðisflokksins

Hin nýja dramadrottning Sjálfstæðisflokksins, Geir Jón fyrrverandi lögregluþjónn, sparaði ekki lýsingarnar í erindi sínu í “Valhallarmusterinu“.

Skv. Fréttablaðinu sagðist hann telja „að 8. desember 2008, þegar hópur fólks fór inn í Alþingishúsið, hefði verið einn alvarlegasti dagur mótmælanna. Hann sagðist jafnframt vera þeirrar skoðunar að ef fólkið hefði ekki verið stöðvað hefði það tekið yfir þingið.“

Gott og vel - níu unglingar ráðast inn og reyna að komast á þingpalla með spjöld og borða. Ef „fólkið hefði ekki verið stöðvað hefði það tekið yfir þingið“. Hvernig? spyr ég. Hvað felst í yfirtöku þingsins? Það tekur vel þjálfaða lögreglumenn ekki nema hálftíma að sækja fólkið á pallana og setja það í járn. Og þingið hefði haldið sínu striki.

Yfirtaka þings, sem vel að merkja er oft til umræðu á Útvarpi Sögu, verður ekki gerð með upphlaupum og hávaða. Það þarf skipulag og langtímaáætlun. Ekkert slíkt var á dagskrá níumenninganna (eða annarra mótmælenda), þeir eiga sér ekkert bakland í þjóðfélaginu til yfirtöku á einu eða neinu. Þeir kenna sig við stjórnleysi (anarkisma) og aðgerðin í þeim anda.

Tilraunir lögregluþjónsins fyrrverandi og fleiri til þess að gera atburðina við Austurvöll að einhverju öðru, en þeir voru í raun og veru, er aðför að sannleikanum. Og tilgangurinn er sá að reyna að koma höggi á pólitíska andstæðinga með dylgjum um að þeir hafi fjármagnað og stjórnað aðgerðum. Sú litla stjórnun sem var til staðar var fyrst og fremst í þeim tilgangi að hvetja menn að fara friðsamlega og án ofbeldis. Það tókst ekki í öllum tilvikum - en það voru mótmælendurnir sjálfir sem reyndu að stilla til friðar og hindra slys.

Fyrri ummæli:
Hjálmtýr, Afhverju kemur þú þá ekki fram með hinn raunverulega sannleika sem þú lætur liggja að því að þú vitir betur en Geir Jón????

Við skulum ekki dæma Geir Jón of hart Hjálmtýr. Raddir fólksins áttu ágætt samstarf við lögregluyfirvöld í Reykjavík veturinn &#39;08 - &#39;09. Allir útifundir okkar fóru fram í góðu samráði við Stefán Eiríksson og hans ágætu samstarfsmenn. Geir Jón var einfaldlega einn af undirmönnum Stefáns og ágætur fagmaður á sínu sviði.

Yfirlýsingar Geirs Jóns verða að skoðast í því ljósi að hann þyrstir greinilega í vegtyllur innan FLokksins og reynir að baða sig í ímynduðum myndarskap fyrri stórverka. Geir Jón veit hins vegar jafn vel og ég að ef Raddir fólksins hefðu ekki brugðist við á ögurstund og slegið raunverulegri skjaldborg um lögregluna hefði getað farið illa. Kappinn hefur hins vegar ákaflega FLokkslægt minni.

||

Hárrétt hjá Hjálmtý og reyndar er Geir Jón að gera meira en að ýkja &#151; hann lýgur &#151; m.a. um atriði sem þegar hafa farið fyrir dóm. Það á bæði við um atriði varðandi handtöku Hauks Hilmarssonar og svo um atburði 8. desember 2009.

||

Hvernig er það er ekki lögreglan bundin trúnaði í starfi sínu og jafnvel eftir að starfi er lokið? Geta menn hreinlega komist upp með að lesa upp úr lögregluskýrslum á opinberum fundum eins og ekkert sé?. Á það þá sama við um læknastéttina og fleiri, að þeir geti troðið upp á fundum og lýst hvernig einstaka sjúklingar eru sjúkir? Bara spyr?

||

Ásthildur ég varð nú ekki vör við að hann Geir Jón læsi upp úr einni eða neinni skýslu en það kom aftur á móti skýrt fram hjá honum að Alþingi hefði fundargerð um allt það sem gerðist þessa sérstöku daga í janúar þar sem straumhvörf áttu sér stað í mótmælenda byltingunni og þyrfti Alþingi þar afleiðandi ekki að kalla eftir skýrslu Lögreglu... Hann fjallaði á þessum fundi um þessa örlaga daga í janúar...

||

Hann virðist nú samt hafa vitnað í einhverjar skýrslur ef marka má það sem fram hefur komið um þetta mál. Það er bara þannig Ingibjörg mín að það er alveg sama hver á í hlut, þegar fólk gengur eins langt og það kemst til að vekja á sér athygli vegna þess að það er í framboði, þá fæ ég grænar, hvort sem um er að ræða veikan blöðruhálskirtil, kjaftasögur um pornógraf og þessháttar, ættingjamissir eða bara lögreglumál. Ef þetta er það sem koma skal í komandi kosningabaráttum, hver er mesta fórnalambið býð ég ekki í niðurstöðurnar. Sorrý, ég hef fullan skilning á að fólk þarf að berjast við allskona persónulega hluti, ég hef sjálf þurft að ganga í gegnum slíkt margfald, en þegar á að fara að nota það sjálfum sér til framdráttar á hinu pólitískasviði, þá koma iglurnar út á mér, þannig er það bara.

||

Það eru undarleg vinnubrögð, sem Geir Jón notar í sinni kosningabaráttu, og ekki á nokkurn hátt traustvekjandi, svo vægt sé til orða tekið.

Um þessi mótmæli hafa komið fram þær skýringar frá sumum, að tilgangur þeirra hafi verið að fá nýja stjórnarskrá! Það þótti mér mjög fróðlegt að heyra síðastliðið sumar!

Var það raunverulegi tilgangur mótmælanna? Og eru háttsettir Sjálfstæðisflokks-menn ekki mest ákafir í að komast í ESB-viðskiptaveldið, til að geta undirboðið laun og kjör verkafólks?

Hér er margt að athuga, og margt ósagt í öllu þessu undarlega ESB-ferli.

M.b.kv.

||

Hvers vegna flúðu alþingismenn unnvörpum gegnum kjallara og bílageimslur inní Oddfellowhúsið og þar út, ef þeir höfðu ekkert að óttast. Ætli Geir Jón fari ekki nær um þessa atburði heldur en kellingar að vestan ( sem nú allt í einu vilja þögn þegar það hentar ) eða lygahróparar vænandi góðan dreng um siðferðisbrest.

||

Dettur í hug merarhjörtu þegar það er ryfjað upp Hermóður.

||

Hvers vegna þagði Geir Jón svona lengi? Má þegja yfir "meintum" glæp í mörg ár?

Hver er "góði" drengurinn Hermóður?

Það hlýtur að vera hagur allra, að segja frá og útskýra á skýran og skiljanlegan hátt?

M.b.kv.

Ummæli:
Hættið að rífast og farið aftur í tímann, það var sínt í sjónvarpinu þegar akveðinn þingmaður veifaði pottaspilurum að koma. það þarf ekki að rífast um það!!!!

Verkefni: Hatursorðræða eða ekki
Merking: Ekki hatursorðræða